《钱茂才自浙中来访备述其途次之阻赋此送之》
明代·卢龙云

有客来东海，衣冠旅望同。凄凉家难后，漂泊路岐中。

桂玉知难继，兰金强未通。鸰原翻自苦，鲋辙岂应穷。

旧物青毡尽，新愁绿醑空。尘埃宁物色，羽翼困天风。

似尔犹蓬转，伊余但桂丛。怜才偏有意，振滞却无功。

一饭王孙去，他时重阿蒙。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。